Chris Terrio, a Skywalker kora társírója elárulta, hogy Snoke legfőbb vezér hogyan vezetett Palpatine visszatéréséhez | Wide Screen
Chris Terrio, a Skywalker kora társírója elárulta, hogy Snoke legfőbb vezér hogyan vezetett Palpatine visszatéréséhez
A Star Wars: Skywalker kora társírója ezúttal arról beszélt, hogy Snoke legfőbb vezér végül hogyan vezetett Palpatine uralkodó visszatéréséhez.
A Skywalker kora legnagyobb meglepetését Palpatine uralkodó visszatérése jelentette, merthogy a tavasszal bemutatott első előzetesig nyoma sem volt, hogy Ian McDiarmid karaktere, Palpatine uralkodó túlélte a reaktorrobbanást.
Az Awards Daily lap készített interjút az Oscar-díjas forgatókönyvíróval, Chris Terrioval, aki a beszélgetés során elárulta, hogy a Lucasfilm elnöke, Kathleen Kennedy és Michelle Rejwan fejlesztési és produkciós alelnök mindvégig számolt a galaxis valaha volt legnagyobb gazemberének visszatérésével, de csak Az utolsó Jedik eseményei után vált biztossá, hogy Darth Sidious visszatér a legendás Skywalker sorozat befejezésében.
[Ben Solo megváltása] trükkössé válik a VIII. rész végén, mert Snoke meghalt. Abban a pillanatban látszólag Kylo Ren lett a galaxis legnagyobb rosszfiúja. Olyan antagonistára volt szükség, akivel a jófiúk harcolhatnak, és ez volt az amikor megpróbáltunk összefüggést keresni, hogy a történtek mögött mindvégig ki volt a gonosz nagy forrása. A gonoszság forrása a galaxisban csak arra vár, hogy bosszút álljon, és hogy eljöjjön az ideje. Ebben a verzióban Palpatine néven ismert teremtmény – az ő teste meghalt A Jedi visszatérben – türelmesen várt. Rókalyukba beásta magát és arra várt, hogy esélye legyen visszaállítani teljes hatalmát.
2020.02.19. 2020.02.20.
2020.02.05. 2020.02.08.
Terrio ezzel talán azt is megerősítette, hogy a Skywalker korában látott Palpatine egy klón volt, mert ahogy fogalmazott, az Uralkodó meghalt a VI. részben. A Star Wars News korábban felhívta a figyelmünket, hogy Matt Smith valójában az Uralkodót játszotta volna a filmben, ám J.J. Abrams dobta azt a tervet, s inkább Ian McDiarmid-ot hozta vissza, vagyis a korai tervekben Palpatine sokkal fiatalabb lett volna.
Chris TerrioPalpatineSnokeStar Wars: Skywalker kora
A Végtelen háború koncepciós tervek alternatív pókkosztümről, szörnyekről és Doctor Strange nanoruhájáról vizionálnak